钦定古今图书集成/明伦汇编/闺媛典/第052卷 > 吴得珍妻陈四姐
## 钦定古今图书集成/明伦汇编/闺媛典/第052卷 > 吴得珍妻陈四姐

按《闽书》：陈四姐，吴得珍妻，福州人。得珍早亡，陈抚七
岁孤，伯氏素强狠，欲夺其田，令改适，陈泣不从。后揣
知伯意不善，乃手书先世分产数一纸，匿之故籍中，
削发为尼。伯氏又逼之，遂投溪死。成化十九年，伯氏
孙仍夺其孤田，孤简故籍中，得母手书，诉于同知马
迪，为剖析之。陈之贞烈，始白于世。